माहवारी स्वच्छता के मुद्दे पर बस्ती जिले के किसान कम्युनिटी रेडियो में उद्धघोषिका 29 वर्षीया मीना राज का कहना ‎है कि वे अपने रेडियो के स्वास्थ्य कार्यक्रमों में महिला माहवारी से जुडी तमाम परेशानियों पर चर्चा करती हैं, जिसमें ‎यह बातें निकाल कर आयीं कि परिवार के पुरुष सदस्य आज भी महिलाओं के इस संवेदनशील मुद्दे पर बात नहीं ‎करना चाहते हैं, जिसके चलते महिलाएं चाहकर भी अपने भाई, पिता या पति से बाजार से सेनेटरी पैड नहीं मँगा पाती है। वे स्वयं दूकान से पैड खरीदने में भी झिझक महसूस करती हैं. ऐसे में इन महिलाओं के पास ‎पुराने कपड़े के इस्तेमाल का ही चारा बचता है। ‎